การผ่าตัดฝังเครื่องกระตุ้นสมอง เพื่อแก้ไขอาการสั่นเทาของโรคพาคินสัน
มีการคาดประมาณว่า มีผู้คนทั่วโลกราว 4 ล้านถึง 6 ล้านคน ที่ต้องทุกข์ทรมานด้วยโรคที่เกิดจากความผิดปกติของระบบประสาทที่เรียกว่า “โรคพาคินส
ในขณะที่ยังไม่มีวิธีรักษาแต่ผู้ป่วยบางคนได้รับการผ่าตัดที่เรียกว่า "Deep Brain Stimulation" หรือการผ่าตัดฝังเครื่องกระตุ้นสมอง การที่ร่างกายสั่นเทาเป็นอาการที่เด่นชัดที่สุดของโรคพาคินสัน ดังนั้นการถือแก้วน้ำไม่ให้กระฉอกหรือการอ่านหนังสือพิมพ์นั้น อาจเป็นเรื่องท้าทายสำหรับผู้ป่วยโรคนี้ นอกจากนี้อาการปวดเมื่อยกล้ามเนื้อและไม่สามารถเคลื่อนไหวได้ ก็เป็นอาการของโรคพาคินสันอีกด้วย คุณริชาร์ด ซีเจอร์ได้รับการวินิจฉัยว่าเป็นโรคพาคินสันเมื่อปี 2534 เขาจำได้ว่าเขาพยายามที่จะเดินหรือลุกจากเก้าอี้อย่างลำบากยากเย็น คุณริชาร์ดเล่าวว่าเขาไม่สามารถลุกจากเก้าอี้ได้ เขาได้แต่กระเด้งไป กระเด้งมา จนในที่สุดขาทั้งสองข้าง และหัวเข่าของเขาล็อกติดกับเก้าอี้ คุณริชาร์ดเป็นหนึ่งในผู้ป่วยโรคพาคินสัน255คน ที่เข้าร่วมการศึกษา ซึ่งเปรียบเทียบวิธีการรักษาโรคพาคินสัน 2แบบ ผู้ป่วยกลุ่มหนึ่งจะได้รับการรักษาด้วยการให้ยาและทำกายภาพบำบัดแบบมาตรฐาน ส่วนผู้ป่วยกลุ่มที่สองต้องเข้ารับการผ่าตัดฝังเครื่องกระตุ้นสมอง ในระหว่างการผ่าตัด แพทย์จะนำขั้วไฟฟ้าไปใส่ไว้ในส่วนหนึ่งของสมองซึ่งจะไปกระตุ้นการเคลื่อนไหวที่มากเกินไป ขั้วไฟฟ้าดังกล่าวจะเชื่อมต่อกับอุปกรณ์ไฟฟ้าที่ช่วยให้อัตราการเต้นของหัวใจสม่ำเสมอ ที่ฝังไว้ในหน้าอก อุปกรณ์ดังกล่าวจะส่งสัญญาณออกมาเพื่อกำจัดอาการสั่นเทา และอาการปวดเมื่อยกล้ามเนื้อ คุณริชาร์ดกล่าวว่า ความแตกต่างนั้นสามารถสังเกตเห็นได้ทันที และว่า เมื่อแพทย์เปิดอุปกรณ์ที่อยู่ในทรวงอกของเขาเขาก็สามารถเดินไปทั่ว โดยที่ไม่มีอาการสั่นเทา นอกจากนี้ ยังมีการศึกษาอื่นๆเกี่ยวกับการผ่าตัดฝังเครื่องกระตุ้นสมองด้วย การศึกษาพบว่าหลังจากเข้ารับการผ่าตัดฝังเครื่องกระตุ้นสมองได้ 6 เดือน การทำงานของกล้ามเนื้อของผู้ป่วย เหล่านั้นพัฒนาขึ้นถึง 4 ชั่วโมงครึ่งเมื่อเปรียบเทียบกับผู้ป่วยที่เข้ารับการบำบัดรักษาแบบมาตรฐาน อย่างไรก็ตามนักวิจัยหลายคนพบอาการอักเสบ และภาวะแทรกซ้อนอื่นๆ ในผู้ป่วยที่เข้ารับการผ่าตัดในอัตราสูงทีเดียว แพทย์หญิงฟรานซิส เวฟเวอร์แห่งโรงพยาบาลทหารผ่านศึก ที่เมืองไฮนส์ รัฐอิลลินอยส์ กล่าวว่า ผู้ป่วยควรจะศึกษาให้ถ้วนถี่ก่อนที่จะเข้ารับการผ่าตัด แพทย์หญิงฟรานซิสบอกว่าผู้ป่วยแต่ละคน ควรจะชั่งน้ำหนักระหว่างผลประโยชน์ และความเสี่ยงของการผ่าตัดฝังเครื่องกระตุ้นสมอง แต่การที่เป็นคนชรา และเป็นโรคพาคินสันอาจจะไม่ใช่ผู้ที่เหมาะจะเข้ารับการรักษาด้วยวิธีนี้เสมอไป สมาคมศัลยแพทย์ระบบประสาทแห่งอเมริการายงานว่ามีการผ่าตัดฝังเครื่องกระตุ้นสมองให้ผู้ป่วยไปแล้ว กว่า 35,000 รายทั่วโลก การศึกษานี้ตีพิมพ์อยู่ในวารสารสมาคมการแพทย์แห่งอเมริกา และได้รับทุนส่วนหนึ่งจาก Medtronic บริษัทผู้ผลิตเครื่องกระตุ้นสมอง